„Sunt aici! Mă auzi?”- este un proiect al Asociației ECOTEHNODIDACTICA-ÎNTORSURA BUZĂULUI, finanțat de Primăria Orașului Întorsura Buzăului, care urmărește îmbunătățirea climatului educațional prin formarea competențelor de comunicare asertivă.
Grupul format din 15 profesori și 22 elevi de la Liceul Tehnologic „Nicolae Bălcescu” Întorsura Buzăului, județul Covasna, va învăța tehnici de comunicare asertivă, le va aplica în situații concrete de învățare, va realiza un produs educațional prin colaborare elev-profesor și îl va prezenta altor grupuri de tineri, într-un schimb de bune practici.
Activitățile planificate și realizate de psihologul Ioana Manu-Obreja se vor derula până la sfârșitul anului școlar, iar obiectivele așteptate sunt îmbunătățirea rezultatelor școlare și a relațiilor interpersonale, reducerea conflictelor și creșterea încrederii în sine.